5ί9Π3ΐυΓβ ΝοΙ 
\/6ΠΪίΘςΓ_ \ 




ΟίςΐυΐΓ^ίςηθό 6γ 
νΑΚνΑΚΑ ΖΑΟΗ/' 

ΡβΙθ: 2018.04.01 
ΕΕ5Τ 

Κβ35θπ: δίΰΠθο ΡϋΡ 
(θΓϊΐβθίΙΐΙθύ) | 

Ιοθ3(ΐοη: Αϋτβ|5, ΕΙΙίπϊΚο 
Τ γρο9Γ3ίϊο 


13233 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


2 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1202 


ΑΠΟΦΑΣΕΙΣ 

Αριθμ. απόφ. 630/16-0 3-2018 

Έγκριση του Κανονισμού Διδακτορικών Σπου¬ 
δών του Τμήματος Κοινωνικής Θεολογίας του 
Εθνικού και Καποδιστριακού Πανεπιστημίου 
Αθηνών. 

Η ΣΥΓΚΛΗΤΟΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. τις διατάξεις των άρθρων 45 και 85 του ν. 4485/2017 
«Οργάνωση και Λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις» (ΦΕΚ ΑΊ14), 

2. την υπ' αριθμ. 163204/Ζ1 /29-9-2017 εγκύκλιο του 
Υπουργείου Παιδείας, Έρευνας και Θρησκευμάτων, 

3. την παρ. 3ε, του άρθρου 9, του ν. 3685/2008 «Θεσμι¬ 
κό πλαίσιο για τις μεταπτυχιακές σπουδές» (ΦΕΚ Α' 148), 

4. τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ Α’ 195), 
όπως τροποποιήθηκαν και ισχύουν, 

5. τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α’ 83), όπως τροπο¬ 
ποιήθηκαν και ισχύουν, 

6. το π.δ. 85/31-5-2013 (ΦΕΚ Α' 124) «Ίδρυση, μετονο- 
μασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών», 

7. την απόφαση της Συγκλήτου του Ε.Κ.Π.Α. (11 η συ¬ 
νεδρία 28-2-2018), 

8. το απόσπασμα πρακτικών της Συνέλευσης του Τρή¬ 
ματος Κοινωνικής Θεολογίας του Ε.Κ.Π.Α. (συνεδρίαση 
6η/17-1 -2018), 

9. το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, 
αποφασίζουμε: 

Την έγκριση του Κανονισμού Διδακτορικών Σπουδών 
του Τμήματος Κοινωνικής Θεολογίας του Εθνικού και 
Καποδιστριακού Πανεπιστημίου Αθηνών ως ακολούθως: 


Άρθρο 1 
Γενικές Αρχές 

Οι Διδακτορικές Σπουδές του Τμήματος Κοινωνικής 
Θεολογίας του Εθνικού και Καποδιστριακού Πανεπιστη¬ 
μίου Αθηνών οργανώνονται και λειτουργούν σύμφωνα 
με τις διατάξεις του ν. 4485/2017 και του εν γένει θε¬ 
σμικού πλαισίου όπως κάθε φορά ισχύει. Αποσκοπούν 
στην προαγωγή της πρωτότυπης επιστημονικής έρευνας 
και οδηγούν στην απόκτηση Διδακτορικού Διπλώματος 
(Δ.Δ.), το οποίο πιστοποιεί την εκπόνηση πρωτότυπης 
επιστημονικής έρευνας και την ουσιαστική συνεισφο¬ 
ρά του/της κατόχου του στην εξέλιξη της γνώσης στον 
αντίστοιχο επιστημονικό κλάδο. 

Άρθρο 2 

Δικαίωμα Υποβολής Αίτησης 

για Εκπόνηση Διδακτορικής Διατριβής 

Ι.ΤοΤμήμα Κοινωνικής Θεολογίας δέχεται αιτήσεις 
για θέσεις υποψηφίων διδακτόρων σε καθορισμένες 
χρονικές περιόδους. 

2. Η εκπόνηση διδακτορικής διατριβής αποβλέπει 
στην απόκτηση Διδακτορικού Διπλώματος. Ο ενδιαφε¬ 
ρόμενος για την εκπόνηση διδακτορικής διατριβής υπο¬ 
βάλλει σχετική αίτηση στη Γραμματεία του Τμήματος. 

Δικαίωμα υποβολές αίτησης για την εκπόνηση διδα¬ 
κτορικής διατριβής έχουν: 

α. Κάτοχοι πτυχίου και μεταπτυχιακού τίτλου σπουδών 
Τμημάτων Θεολογικών Σχολών των ΑΕΙ της ημεδαπής ή 
της αλλοδαπής (αφού έχουν αναγνωρίσει τον τίτλο τους 
από τον Δ.Ο.Α.Τ.Α.Π.). 

β. Κάτοχοι πτυχίου Τμημάτων Θεολογικών Σχολών 
των ΑΕΙ της ημεδαπής ή της αλλοδαπής (αφού έχουν 
αναγνωρίσει τον τίτλο τους από τον Δ.Ο.Α.Τ.Α.Π.) και με¬ 
ταπτυχιακού τίτλου σπουδών (ΔΜΣ) Τμημάτων, Σχολών 
η ΑΕΙ της ημεδαπής η της αλλοδαπής εφ’ όσον έχουν 
αντικείμενο συναφές με το επιστημονικό αντικείμενο του 
Τμήματος μας. Η συνάφεια του αντικείμενου του ΔΜΣ 
κρίνεται από το τμήμα κατά περίπτωση (επί τη βάσει 
του συνολικού φακέλου του υποψήφιου: δημοσιεύματα, 

πρόταση θέματος, εργασία/ες σχετική/ες με το θέμα που 
αιτείται, λοιπό συγγραφικό έργο κ.λπ.). 

γ. Κάτοχοι πτυχίου Τμημάτων, Σχολών η ΑΕΙ της ημεδα¬ 
πής η της αλλοδαπής εφ' όσον έχουν αντικείμενο συνα¬ 
φές μετο επιστημονικό αντικείμενο του τμήματός μας - η 
συνάφεια του αντικείμενου κρίνεται από το τμήμα κατά 
περίπτωση (επί τη βάσει του συνολικού φακέλου του υπο¬ 
ψήφιου: δημοσιεύματα, πρόταση θέματος, εργασία/ες 
σχετική/ες με το θέμα που αιτείται, λοιπό συγγραφικό 
έργο κ.λπ.) - και μεταπτυχιακού τίτλου σπουδών (ΔΜΣ) 
Τμημάτων Θεολογικών Σχολών των ΑΕΙ της ημεδαπής ή 
της αλλοδαπής (αφού έχουν αναγνωρίσει τον τίτλο τους 
από τον Δ.Ο.Α.Τ.Α.Π.). 

δ. Κάτοχοι πτυχίου και μεταπτυχιακού τίτλου σπου¬ 
δών (ΔΜΣ) Τμημάτων, Σχολών η ΑΕΙ της ημεδαπής η της 
αλλοδαπής εφ' όσον έχουν αντικείμενο συναφές με το 
επιστημονικό αντικείμενο του τμήματός μας. Η συνάφεια 
του αντικείμενου κρίνεται απότοΤμήμα κατά περίπτωση 
(επί τη βάσει του συνολικού φακέλου του υποψήφιου: 
δημοσιεύματα, πρόταση δέματος, εργασία/ες σχετική/ες 
με το δέμα που αιτείται, λοιπό συγγραφικό έργο κ.λπ.). 

ε. Σε εξαιρετικές περιπτώσεις και με αιτιολογημένη 
απόφαση της Συνέλευσης του Τμήματος μπορεί να γίνει 
δεκτός ως υποψήφιος διδάκτορας πτυχιούχος Πανεπι¬ 
στημίου μη κάτοχος ΔΜΣ (άρθρο 38 του ν. 4485/2017), 
εφόσον έχει αναγνωρισμένο ερευνητικό και συγγραφι¬ 
κό επιστημονικό έργο και μόνο μετά την εξέταση από 
επιτροπή, την οποία ορίζει η Συνέλευση του Τμήματος. 
Για τη συνδρομή της προϋπόθεσης του αναγνωρισμένου 
ερευνητικού ή συγγραφικού επιστημονικού έργου απαι¬ 
τείται αιτιολογημένη εισήγηση τουΤομέα, στο γνωστικό 
αντικείμενο του οποίου εμπίπτει το εν λόγω επιστημο¬ 
νικό έργο. Τη συνδρομή της προϋπόθεσης διαπιστώνει 
η Συνέλευση του Τμήματος. 

Άρθρο 3 

Διαδικασία Υποβολής Αίτησης 

για Εκπόνηση Διδακτορικής Διατριβής 

Αιτήσεις - Απαιτούμενα δικαιολογητικά: υποβάλλο¬ 
νται στη Γραμματεία του Τμήματος Κοινωνικής Θεο¬ 
λογίας δύο (2) φορές τον χρόνο: το πρώτο δεκαήμερο 
του Οκτωβρίου και το πρώτο δεκαήμερο του Μαρτίου. 
Ο υποψήφιος υποβάλλει, στις ανωτέρω ημερομηνίες, 
αίτηση στη Γραμματεία του Τμήματος σύμφωνα με το 
επισυναπτόμενο υπόδειγμα, η οποία περιλαμβάνει τα 
αναφερόμενα στο άρθρο 4 του παρόντος Κανονισμού 
δικαιολογητικά. 

Άρθρο 4 

Απαιτούμενα Δικαιολογητικά 

1. Αίτηση εκπόνησης διδακτορικής διατριβής όπου 
αναγράφονται: 

- προτεινόμενος τίτλος της διδακτορικής διατριβής, 

- προτεινόμενη γλώσσα εκπόνησης της διδακτορικής 
διατριβής, 

- προτεινόμενος επιβλέπων της διδακτορικής διατριβής. 

2. Αναλυτικό βιογραφικό σημείωμα. 

3. Προσχέδιο διδακτορικής διατριβής, σύμφωνα μετο 
επισυναπτόμενο υπόδειγμα. 


4. Αναγνώριση ισοτιμίας του μεταπτυχιακού διπλώ¬ 
ματος από το Δ.Ο.Α.Τ.Α.Π. (για πτυχιούχους ΑΕΙ του εξω¬ 
τερικού). 

5. Αντίγραφο πτυχίου ή διπλώματος ΑΕΙ/ΤΕΙ της ημε¬ 
δαπής ή αναγνωρισμένων ομοταγών Ιδρυμάτων της 
αλλοδαπής*. 

6. Αντίγραφο Διπλώματος Μεταπτυχιακών Σπουδών 
(ΔΜΣ) ΑΕΙ/ΤΕΙ της ημεδαπής ή αναγνωρισμένων ομοτα¬ 
γών Ιδρυμάτων της αλλοδαπής*. 

7. Αναλυτική βαθμολογία των μεταπτυχιακών σπουδών. 

8. Αντίγραφο διπλωματικής μεταπτυχιακής εργασίας 
σε ψηφιακή και έντυπη μορφή. 

9. Αντίγραφο διδακτορικού διπλώματος ΑΕΙ της ημε¬ 
δαπής ή αναγνωρισμένων ομοταγών Ιδρυμάτων της 
αλλοδαπής* (εφόσον υπάρχει). 

10. Φωτοτυπία Δελτίου Αστυνομικής Ταυτότητας. 

11. Πιστοποιητικό γλωσσομάθειας ή ελληνομάθειας. 

12. Συστατικές επιστολές από καθηγητές/τριες Α.Ε.Ι. 
ή εργοδότες. 

13. Δημοσιεύσεις. 

14. Λοιπό συγγραφικό έργο. 

15. Επιστημονικά ενδιαφέροντα-.δραστηριότητες. 

16. Διακρίσεις - Υποτροφίες. 

*Για τίτλους σπουδών από Α.Ε.Ι. της αλλοδαπής, πρέπει 
να συνυποβληθεί πιστοποιητικό ισοτιμίας και αντιστοι¬ 
χία από τον Δ.Ο.Α.Τ.Α.Π. και να τεκμηριωθεί η κλίμακα 
βαθμολόγησης του Α.Ε.Ι. αυτού. 

Άρθρο 5 

Διαδικασία Επιλογής Υποψήφιων Διδακτόρων 

Η Συνέλευση του Τμήματος, κατηγοριοποιεί τις αιτή¬ 
σεις με βάση τη συνάφεια του ερευνητικού αντικειμένου 
και ορίζει μια τριμελή επιτροπή ανά κατηγορία αιτήσεων. 

Κάθε τριμελής επιτροπή, που αποτελείται από μέλη 
ΔΕΠ του Τμήματος, εξετάζει τους φακέλους και καλεί 
τους υποψήφιους σε συνέντευξη. 

Στη συνέχεια υποβάλλει στη Συνέλευση υπόμνημα, 
στο οποίο αναγράφονται οι λόγοι για τους οποίους κάθε 
υποψήφιος πρέπει ή δεν πρέπει να γίνει δεκτός, καθώς 
και ο προτεινόμενος επιβλέπων. 

Η Συνέλευση του Τμήματος, αφού λάβει υπόψη τη 
γνώμη του προτεινόμενου επιβλέποντος και το υπόμνη¬ 
μα της επιτροπής, εγκρίνει ή απορρίπτει την αίτηση του 
υποψηφίου. Στην απόφαση της Συνέλευσης ορίζεται: 

- ο επιβλέπων της διατριβής, 

- τα μέλη της τριμελούς συμβουλευτικής επιτροπής, 
που πλαισιώνει και υποστηρίζει την εκπόνηση και τη 
συγγραφή της διατριβής και 

- η γλώσσα συγγραφής της διατριβής. 

Μετά την εγγραφή των υποψηφίων διδακτόρων και 
τον ορισμό των επιβλεπόντων και των Τριμελών Συμ¬ 
βουλευτικών Επιτροπών, τα ονόματα των υποψηφίων 
διδακτόρων, των επιβλεπόντων μελών Δ.Ε.Π. ή ερευ¬ 
νητών/τριών, οι τίτλοι των εκπονούμενων διατριβών 
και σύντομη περίληψη αυτών, καθώς και τα μέλη των 
τριμελών συμβουλευτικών επιτροπών αναρτώνται από 
τη Γραμματεία του Τμήματος στον διαδικτυακό τόπο του 
Τμήματος στην ελληνική και την αγγλική γλώσσα (παρ. 4, 
άρ. 39, ν. 4485/2017). 

Άρθρο 6 

Επίβλεψη Διδακτορικής Διατριβής 

1. Επιβλέπων/ουσα διδακτορικής διατριβής 

Για κάθε υποψήφιο διδάκτορα ορίζεται από τη Συνέ¬ 
λευση του Τμήματος τριμελής συμβουλευτική επιτροπή 
για την επίβλεψη και καθοδήγηση του, η οποία αποτε- 
λείται από τον Επιβλέποντα, ο οποίος μπορεί να είναι: 

- μέλος ΔΕΠ Ά βαθμίδας, Αναπληρωτής και Επίκουρος 
του οικείου ή άλλου ΑΕΙ, 

- ερευνητής Α', Β' ή Γ' βαθμίδας ερευνητικών κέντρων 
του άρθρου 13Ατουν. 4310/2014, συμπεριλαμβανομέ¬ 
νων των ερευνητικών κέντρων της Ακαδημίας Αθηνών 
και του Ιδρύματος Ιατροβιολογικών Ερευνών της Ακαδη¬ 
μίας Αθηνών ή ως διαφορετικά ορίζεται από το ισχύον 
εκάστοτε νομοθετικό πλαίσιο (άρ. 39, ν. 4485/2017). 

Ο μέγιστος αριθμός υποψηφίων διδακτόρων ανά επι- 
βλέποντα είναι οκτώ (8). 

2. Τριμελής Συμβουλευτική Επιτροπή 

Η Συνέλευση του Τμήματος αναθέτει στον/στην προ- 
τεινόμενο/η επιβλέποντα/ουσα, σύμφωνα με την παρά¬ 
γραφο 3 του άρθρου 38 του ν. 4485/2017, την επίβλεψη 
της Διδακτορικής Διατριβής και ορίζει τριμελή συμβου¬ 
λευτική επιτροπή, με αρμοδιότητα να πλαισιώνει και να 
υποστηρίζει την εκπόνηση και συγγραφή της. 

Στην τριμελή συμβουλευτική επιτροπή μετέχουν ως 
μέλη, ο επιβλέπων και δύο ακόμη μέλη Δ.Ε.Π. Α' βαθμί¬ 
δας, Αναπληρωτή και Επίκουρου από το οικείο ή άλλο 
Α.Ε.Ι. ή καθηγητές/τριες αναγνωρισμένων ως ομοταγών 
ιδρυμάτων της αλλοδαπής, οι οποίοι είναι κάτοχοι διδα¬ 
κτορικού διπλώματος, ή ερευνητές/τριεςτων βαθμιδών 
Α’, Β' ή Γ' από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών ή από 
αναγνωρισμένα ερευνητικά κέντρα ή ινστιτούτα της 
αλλοδαπής και έχουν το ίδιο ή συναφές γνωστικό αντι¬ 
κείμενο με την υπό κρίση διδακτορική διατριβή. 

Στη συμβουλευτική επιτροπή πρέπει να μετέχει του¬ 
λάχιστον ένα μέλος ΔΕΠ από τις τρεις πρώτες βαθμίδες 
του Τμήματος Κοινωνικής Θεολογίας (παρ. 2, άρ. 39, 
ν. 4485/2017). 

Μετά τη συγκρότηση της τριμελούς συμβουλευτικής 
επιτροπής ο υποψήφιος διδάκτωρ εγγράφεται στο Μη¬ 
τρώο υποψηφίων διδακτόρων του Τμήματος Κοινωνικής 
Θεολογίας. Η τριμελής συμβουλευτική επιτροπή σε συ¬ 
νεργασία με τον υποψήφιο διδάκτορα καθορίζει το θέμα 
της διδακτορικής διατριβής. Ο Επιβλέπων καθηγητής 
καταθέτει το θέμα στη Συνέλευση του Τμήματος. 

2α. Αντικατάσταση μελώνΤριμελούςΣυμβουλευτικής 
Επιτροπής 

Αν για οποιονδήποτε λόγο ο/η επιβλέπων/ουσα εκλεί- 
ψει ή διαπιστωμένα αδυνατεί να επιβλέψει για μεγάλο 
χρονικό διάστημα κατά τα ειδικότερα οριζόμενα στον 
Κανονισμό Διδακτορικών Σπουδών, η Συνέλευση του 
Τμήματος, εκτιμώντας τις περιστάσεις, αναθέτει σε άλλο 
άτομο την επίβλεψη, σύμφωνα με όσα ορίζονται στις 
προηγούμενες παραγράφους, είτε με δική της πρωτο¬ 
βουλία, είτε ύστερα από αίτηση του/της Υ.Δ. και γνώ¬ 
μη του/της προτεινόμενου/ης επιβλέποντος/ουσας. 


Διαφορετικά, αναθέτει την επίβλεψη σε ένα από τα άλλα 
δύο (2) μέλη της τριμελούς συμβουλευτικής επιτροπής, 
ακόμη και καθ' υπέρβαση του μέγιστου αριθμού υποψή¬ 
φιων διδακτόρων που μπορεί να επιβλέπεται ανά άτομο, 
σύμφωνα με όσα ορίζονται στον παρόντα Κανονισμό 
(άρθρο 39 του ν. 4485/2017). 

Σε περίπτωση που κανένα από τα άλλα δύο μέλη δεν 
δύναται να αναλάβει τον υποψήφιο, το Τμήμα μπορεί 
να αναθέσει την επίβλεψη σε μέλος ΔΕΠ είτε του ιδίου 
ή άλλου Τμήματος του οικείου ή άλλου ΑΕΙ. 

Αν κάποιο μέλος της τριμελούς επιτροπής αδυνατεί 
για εκτάκτους ακαδημαϊκούς ή προσωπικούς λόγους 
να συνεχίσει να είναι μέλος της, μπορεί με αίτηση του 
να ζητήσει την αντικατάστασή του. 

2β. Μετακίνηση/συνταξιοδότηση Επιβλέποντος/ουσας 

Αν ο/η αρχικά επιβλέπων/ουσα μετακινηθεί σε άλλο 
Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει να 
εκτελεί χρέη επιβλέποντος/ουσας των διδακτορικών 
διατριβών που έχει αναλάβει και ο τίτλος απονέμεται 
από το Τμήμα Κοινωνικής Θεολογίας του Εθνικού και 
Καποδιστριακού Πανεπιστήμιου Αθηνών (άρθρο 39 του 
ν. 4485/2017). 

Σε κάθε περίπτωση, τα αφυπηρετήσαντα μέλη της τρι¬ 
μελούς συμβουλευτικής επιτροπής, με απόφαση της Συ¬ 
νέλευσης του Τμήματος, αντικαθίστανται από ισάριθμα 
μέλη, προκειμένου να οριστεί η επταμελής εξεταστική 
επιτροπή για την κρίση της διδακτορικής διατριβής. 

3. Επταμελής Εξεταστική Επιτροπή 

Η Συνέλευση του Τμήματος Κοινωνικής Θεολογίας 
ορίζει επταμελή εξεταστική επιτροπή για την κρίση 
της Διδακτορικής Διατριβής (παρ. 1, άρθρο 41, του 
ν. 4485/2017). 

Στην επταμελή εξεταστική επιτροπή μετέχουν τα μέλη 
της τριμελούς συμβουλευτικής επιτροπής, εκτός από τα 
αφυπηρετήσαντα μέλη αυτής και τους ομότιμους καθη¬ 
γητές (εφόσον υπάρχουν), τα οποία με απόφαση της Συ¬ 
νέλευσης του Τμήματος αντικαθίστανται από ισάριθμα 
μέλη που πληρούν τα κριτήρια του δεύτερου και τρίτου 
εδαφίου της παραγράφου 2 του άρθρου 39 του ν. 4485, 
καθώς και τέσσερα (4) επιπλέον μέλη, που πληρούν τα 
κριτήρια του δευτέρου εδαφίου της παραγράφου 2 του 
άρθρου 39 του ν. 4485/2017. 

Τα αφυπηρετήσαντα μέλη της τριμελούς συμβου¬ 
λευτικής επιτροπής, που αντικαταστάθηκαν, μπορούν 
να παρίστανται στη συνεδρίαση της επταμελούς εξε¬ 
ταστικής επιτροπής χωρίς δικαίωμα ψήφου (άρθρα 39 
και 41 του ν. 4485/2017). Η ανωτέρω διάταξη ισχύει και 
για τους ομότιμους καθηγητές που είναι μέλη τριμελούς 
συμβουλευτικής επιτροπής. 

Άρθρο 7 

Χρονική Διάρκεια, Δικαιώματα 

και Υποχρεώσεις Υποψήφιων Διδακτόρων 

1. Χρονική διάρκεια 

Η ελάχιστη χρονική διάρκεια για την απόκτηση του 
Διδακτορικού Διπλώματος είναι τρία (3) πλήρη ημερο¬ 
λογιακά έτη από την ημερομηνία ορισμού της τριμε¬ 
λούς συμβουλευτικής επιτροπής (άρθρο 40, παρ. 1 του 
ν. 4485/2017). 

Η μέγιστη χρονική διάρκεια είναι έξι (6) πλήρη ημερο¬ 
λογιακά έτη από την ημερομηνία ορισμού της τριμελούς 
συμβουλευτικής επιτροπής. 

Ο/Η Υποψήφιος/α μπορεί κατά τη διάρκεια των σπου¬ 
δών του/της στο Διδακτορικό Πρόγραμμα να ζητήσει με 
επαρκώς αιτιολογημένη αίτηση του/της την αναστολή 
της ανωτέρω περιόδου μέχρι δύο (2 )έτη συνολικά, την 
οποία μπορεί να ζητήσει είτε εφάπαξ είτε τμηματικά. Ο 
χρόνος της αναστολής φοίτησης δεν προσμετράται στην 
προβλεπόμενη μέγιστη χρονική διάρκεια εκπόνησης 
διδακτορικής διατριβής. Κατά τη διάρκεια της αναστο¬ 
λής φοίτησης δεν επωφελούνται των δικαιωμάτων και 
των παροχών που προβλέπονται για τους υποψήφιους 
διδάκτορες. 

2. Δικαιώματα και Υποχρεώσεις 

- Οι υποψήφιοι διδάκτορες υποχρεούνται σε ανανέ¬ 
ωση εγγραφής ανά ακαδημαϊκό έτος (άρθρο 45, παρ. 2 
του ν. 4485/2017). 

- Ο Επιβλέπων υποχρεούται σε περιοδικές - ετήσιες 
εκθέσεις προόδου του υποψηφίου. Οι υποψήφιοι δι¬ 
δάκτορες υποχρεούνται στην παράδοση ενδιάμεσων 
παραδοτέων. Το περιεχόμενο των παραδοτέων ορίζε¬ 
ται από τον Επιβλέποντα σε συνεργασία με την τριμελή 
συμβουλευτική επιτροπή και είναι δυνατό να ποικίλλει 
από έτος σε έτος ως προς τη θεματολογία ή τον αριθμό. 

- Οι υποψήφιοι διδάκτορες στη διάρκεια των προβλε- 
πομένων ετών για την ολοκλήρωση της συγγραφής της 
διδακτορικής διατριβής τους, όταν συμπληρώνεται έτος 
από την ημερομηνία κατάθεσης του δέματος της διατρι¬ 
βής, υποχρεούνται να παρουσιάζουν προφορικά και να 
υποβάλλουν εγγράφως αναλυτικό υπόμνημα ενώπιον 
της τριμελούς συμβουλευτικής επιτροπής σχετικά με 
την πρόοδο της διδακτορικής διατριβής κατά το διελθόν 
έτος. Αντίγραφο του κατ' έτος υπομνήματος του υποψη¬ 
φίου, καθώς και τα κατ' έτος σχόλια επ' αυτού από τον 
Επιβλέποντα ή την τριμελή συμβουλευτική επιτροπή και 
ομοίως οι ετήσιες εκθέσεις προόδου και τα ενδιάμεσα 
παραδοτέα καταχωρίζονται στον ατομικό φάκελο του 
υποψηφίου (άρθρο 40, παρ. 2 του ν. 4485/2017), ο οποί¬ 
ος τηρείται στη Γραμματεία του Τμήματος. 

- Οι υποψήφιοι διδάκτορες υποχρεούνται να συμμε¬ 
τέχουν στα συνέδρια, ημερίδες και λοιπές δράσεις του 
τμήματος. Δεν ενημερώνονται με προσωπικές προσκλή¬ 
σεις, αλλά από τις γενικές ανακοινώσεις στην ιστοσελίδα 
του τμήματος. 

- Οι υποψήφιοι διδάκτορες είναι δυνατό να παρακο¬ 
λουθήσουν ή να συμμετάσχουν σε μαθήματα ή σεμινά¬ 
ρια προπτυχιακά ή μεταπτυχιακά σχετικά με τη διατριβή 
κατόπιν απόφασης της Συνέλευσης του Τμήματος έπειτα 
από εισήγηση του Επιβλέποντος. 

- Οι διδακτορικές σπουδές προσφέρονται δωρεάν. 

- Οι υποψήφιοι διδάκτορες έχουν μέχρι πέντε (5) πλή¬ 
ρη ακαδημαϊκά έτη από την πρώτη εγγραφή τους, όλα 
τα δικαιώματα και τις παροχές που προβλέπονται και για 
τους φοιτητές του δεύτερου κύκλου σπουδών. Μέχρι 
και πέντε (5) έτη μετά την ολοκλήρωση της διδακτορι- 
κήςτους διατριβής, διατηρούν δικαιώματα πρόσβασης, 
δανεισμού και χρήσης των ηλεκτρονικών υπηρεσιών 
των πανεπιστημιακών βιβλιοθηκών (άρθρο 40, παρ. 3 
του ν. 4485/2017). 


- Υπάρχει η δυνατότητα διεξαγωγής μέρους της έρευ¬ 
νας σε άλλο ίδρυμα/ινστιτούτο/ερευνητικό κέντρο/επι- 
χείρηση της ημεδαπής ή της αλλοδαπής, εφόσον αυτό 
κριθεί αναγκαίο για πληρέστερη και εκ του σύνεγγυς με¬ 
λέτη του αντικειμένου της διατριβής.Τα έξοδα διαμονής 
του Υ.Δ. μπορεί να καλύπτονται από υποτροφία, είτε του 
Τμήματος είτε άλλη η οποία δυνατόν να προέρχεται από 
την ημεδαπή ή την αλλοδαπή, από ίδια έξοδα (εφόσον 
υπάρχει αυτή η δυνατότητα), από Οργανισμούς ακαδη¬ 
μαϊκούς, εκκλησιαστικούς, μορφωτικούς κ.λπ. 

Η διάρκεια παραμονής σε άλλο ίδρυμα/ινστιτούτο/ 
ερευνητικό κέντρο/επιχείρηση της ημεδαπής ή της αλ¬ 
λοδαπής καθορίζεται από το είδος και την έκταση του 
υλικού το οποίο πρέπει να ερευνήσει και συλλέγει στο εν 
λόγω ίδρυμα/ινστιτούτο/ερευνητικό κέντρο/επιχείρηση 
και προς τούτο υποβάλλεται υπόμνημα από την τριμε¬ 
λή συμβουλευτική επιτροπή προς την Συνέλευση του 
Τμήματος, όπου αναφέρονται όλοι οι λόγοι ένεκα των 
οποίων δα πρέπει για ένα χρονικό διάστημα -το οποίο 
δα ορίζεται στο υπόμνημα- να μεταβεί ο Υ.Δ. και να ερ- 
γασθεί στο συγκεκριμένο ίδρυμα/ινστιτούτο/ερευνητικό 
κέντρο/επιχείρηση. 

- Δυνατότητα απασχόλησης υποψηφίων διδακτόρων. 
Με πρόταση της Συνέλευσης του Τμήματος και κοινή 
απόφαση των Υπουργών Παιδείας και Οικονομικών μπο¬ 
ρεί να ανατίθεται σε Υ.Δ. η επικουρία Μελών Δ.Ε.Π. σε 
προπτυχιακό και μεταπτυχιακό επίπεδο με ωριαία αντιμι¬ 
σθία που επιβαρύνει τον προϋπολογισμό του Ιδρύματος 
(άρθρο 9, παράγραφος 3, εδάφιο ε, του ν. 3685/2008). 

- Υποψήφιοι/ες διδάκτορες που εμπίπτουν στο άρθρο 19 
παρ. 4 του ν. 4452/2017 δύναται να προσλαμβάνονται 
ως ακαδημαϊκοί υπότροφοι δια πράξεως του οικείου 
Τμήματος με σχέση εργασίας ιδιωτικού δικαίου ορισμέ¬ 
νου χρόνου για τη διεξαγωγή διδακτικού, ερευνητικού, 
επιστημονικού, οργανωτικού, εργαστηριακού ή κλινικού 
έργου καθοριζόμενου διατηςσυμβάσεως. Η προκήρυξη 
του γνωστικού αντικειμένου γίνεται έπειτα από πρόταση 
της Γενικής Συνέλευσης του Τομέα και έγκριση από τη 
Συνέλευση του Τμήματος. Η διάρκεια της συμβάσεως 
καθορίζεται μέχρι ενός πανεπιστημιακού έτους κατά πε¬ 
ρίπτωση, ανάλογα με τις ανάγκες του Τομέα. Δύναται 
αυτή να ανανεώνεται ή να παρατείνεται, πλην όμως ο 
συνολικός χρόνος πρόσληψης δεν δύναται να υπερβεί 
τα τρία (3) πανεπιστημιακά έτη. Η απασχόληση των ανω¬ 
τέρω δύναται να είναι πλήρης ή μερική και η κάλυψη 
της αποζημίωσης τους δα γίνεται από υποτροφίες και 
πόρους που δα εξασφαλίζει τοΤμήμα, χωρίς αύξηση της 
κρατικής επιχορήγησης προς το οικείο Α.Ε.Ι. και σύμφω¬ 
να με τις κείμενες διατάξεις. 

- Ο υποψήφιος διδάκτορας είναι δυνατό να είναι υπό¬ 
τροφος ακαδημαϊκών, μορφωτικών ή εκκλησιαστικών 
Ιδρυμάτων, Οργανισμών ή Κληροδοτημάτων του εσω¬ 
τερικού ή του εξωτερικού. 

Άρθρο 8 

Εκπόνηση της Διδακτορικής Διατριβής 

1. Ορισμός /αλλαγή δέματος διδακτορικής διατριβής 

Η οριστικοποίηση του προσωρινού τίτλου της διατρι¬ 
βής μπορεί να γίνει στο στάδιο της ολοκλήρωσης της 

συγγραφής, όμως πριν από τη συγκρότηση της επτα- 
μελούς εξεταστικής επιτροπής, ύστερα από εισήγηση 
του επιβλέποντος. 

Σε περίπτωση που το δέμα της διατριβής αλλάξει πλή¬ 
ρως σε σχέση με το αρχικώς κατατεθέν υπό της τριμε¬ 
λούς συμβουλευτικής επιτροπής, η διαδικασία για τον 
υποψήφιο διδάκτορα αρχίζει εξαρχής. Ο Υ.Δ. δεν δια¬ 
γράφεται από τα μητρώα υποψηφίων διδακτόρων του 
Τμήματος, αλλά ο χρόνος αρχίζει να προσμετρά μετά την 
κατάθεση του νέου δέματος της διδακτορικής διατριβής 
και οπωσδήποτε η κρίση της διδακτορικής διατριβής δεν 
μπορεί να γίνει προ της παρέλευσης του ελάχιστου χρό¬ 
νου των τριών (3) ετών. Αυτό σημειώνεται στο φάκελο 
του και στα μητρώα διδακτόρων. Σε καμία περίπτωση 
όμως δεν μπορεί να έχει τα προνόμια και δικαιώματα των 
υποψηφίων διδακτόρων για διάστημα πέραν των έξι (6) 
ετών από την κατάθεση του πρώτου δέματος με το οποίο 
και ενεγράφη στα μητρώα υποψηφίων διδακτόρων. 

2. Οδηγίες συγγραφής διδακτορικής διατριβής 

Το κείμενο της διδακτορικής διατριβής πρέπει να εί¬ 
ναι γραμμένο σε μέγεθος γραμματοσειράς 12ρΐ και οι 
σημειώσεις ΙΟρΐ, σε διάστημα διπλό (2) το κείμενο και 
σε διάστημα ένα και μισό (1,5) οι σημειώσεις, τα δε πε¬ 
ριθώρια να είναι 2,5ειη επάνω, κάτω, δεξιά, αριστερά. 
Η έκταση της διατριβής να είναι μεταξύ 80.000 και 
150.000 λέξεων (κείμενο και σημειώσεις), χωρίς τη βι¬ 
βλιογραφία, πίνακες, κ.λπ. 

3. Γλώσσα συγγραφής Διδακτορικής Διατριβής 

Η Διδακτορική Διατριβή συντάσσεται σε γλώσσα που 
αποφασίζει η Συνέλευση του Τμήματος, η οποία λαμβάνει 
υπόψη τη γλώσσα συγγραφής που έχει προτείνει ο υπο¬ 
ψήφιος διδάκτορας στην αίτηση του (άρθρο 38 παρ. 2 
και 3 του ν. 4485/2017). 

Για τους υποψηφίους, οι οποίοι δεν διαθέτουν απολυ¬ 
τήριο ελληνικού λυκείου ή εξατάξιου Γυμνασίου ή πτυχίο 
ή μεταπτυχιακό τίτλο ελληνικού ΑΕΙ (από πρόγραμμα 
σπουδών, το οποίο διοργανώθηκε στην ελληνική γλώσ¬ 
σα), προϋπόθεση για την αποδοχή της αιτήσεως τους για 
εκπόνηση Διδακτορικής Διατριβής είναι και η κατοχή 
πιστοποιητικού ελληνομάθειας Δ επιπέδου από το Κέ¬ 
ντρο Ελληνικής Γλώσσας. 

Άρθρο 9 

Κρίση Διδακτορικής Διατριβής 

Μετά την ολοκλήρωση της συγγραφής της Διδακτο¬ 
ρικής Διατριβής, η τριμελής συμβουλευτική επιτροπή 
δέχεται ή απορρίπτει αίτηση του υποψηφίου για τη 
δημόσια υποστήριξη και την αξιολόγηση της. Αν η τρι¬ 
μελής συμβουλευτική επιτροπή αποδεχτεί την αίτηση 
του υποψηφίου συντάσσει αναλυτική εισηγητική έκθεση 
εντός τριμήνου από την κατάθεση της αίτησης του υπο¬ 
ψηφίου και την υποβάλλει στη Συνέλευση του Τμήματος, 
ζητώντας τον ορισμό επταμελούς εξεταστικής επιτροπής 
(άρθρο 41, παρ. 1 του ν. 4485/2017). 

Αν η τριμελής συμβουλευτική επιτροπή απορρίψει την 
αίτηση του υποψηφίου, διότι υπάρχουν νέες προτάσεις 
για αλλαγές ή ο υποψήφιος δεν ολοκλήρωσε ή αγνόησε 
τις διορθώσεις που του είχαν συστήσει, τότε η τριμελής 
συμβουλευτική επιτροπή ενημερώνει τη Συνέλευση 


του Τμήματος ότι απορρίπτεται η αίτηση του υποψη¬ 
φίου για τη δημόσια υποστήριξη και αξιολόγηση της 
διατριβής του και μόνο εφόσον έχει ολοκληρώσει όσα 
του έχει συστήσει η τριμελής συμβουλευτική επιτροπή, 
9α μπορεί ο υποψήφιος να υποβάλλει νέα αίτηση για τη 
δημόσια υποστήριξη και αξιολόγηση της. Τηρείται και 
εδώ το παραπάνω συνολικό χρονικό όριο για τη σύνταξη 
διατριβής. 

- Μετά τον ορισμό της επταμελούς επιτροπής οι υπο¬ 
ψήφιοι διδάκτορες οφείλουν να καταθέσουν τη διδα¬ 
κτορική διατριβή σε 7 έντυπα αντίτυπα στα μέλη της 
επταμελούς επιτροπής. 

- Εάν η διατριβή έχει γραφεί σε ξένη γλώσσα, θα πρέπει 
να καταθέσουν επίσης περίληψη της διατριβής στην ελ¬ 
ληνική, (βλ. παρ. 3 του άρ. 8 του παρόντος Κανονισμού). 

- Οι υποψήφιοι διδάκτορες καταθέτουν υπεύθυνη δή¬ 
λωση ότι η διατριβή δεν είναι προϊόν λογοκλοπής. 

- Με πρωτοβουλία του Επιβλέποντος, σε συνεργασία 
με τον υποψήφιο διδάκτορα και τα μέλη της Επταμε¬ 
λούς Επιτροπής ορίζεται η ημερομηνία υποστήριξης 
της διατριβής με έγγραφο του Επιβλέποντος προς τη 
Γραμματεία τουΤμήματος. Η Γραμματεία αποστέλλει την 
πρόσκληση για την κρίση της διδακτορικής διατριβής 
στα μέλη της Επταμελούς Επιτροπής και στον υποψή¬ 
φιο, την αναρτά στην ιστοσελίδα του Τμήματος και την 
κοινοποιεί στην πανεπιστημιακή κοινότητα. Ο ορισμός 
της ημερομηνίας υποστήριξης της διατριβής δεν μπορεί 
να υπερβαίνει χρονικά τους 6 μήνες από την ημερομηνία 
συγκρότησης της Επταμελούς Επιτροπής. 

Η διαδικασία της δημόσιας υποστήριξης προϋποθέτει 
τη φυσική παρουσία του υποψηφίου και των τεσσάρων 
(4) τουλάχιστον μελών της Επταμελούς Εξεταστικής Επι¬ 
τροπής, ενώ τα λοιπά μέλη μπορούν να συμμετέχουν 
και μέσω τηλεδιάσκεψης (παρ. 3, αρ. 41, ν. 4485/2017). 

Ο Επιβλέπων δίδει το λόγο στον υποψήφιο διδάκτορα 
και του ζητά εντός χρόνου είκοσι λεπτών να παρουσιάσει 
τα βασικά σημεία της διατριβής του. Στη συνέχεια τα 
μέλη της επταμελούς διατυπώνουν ερωτήσεις και πα¬ 
ρατηρήσεις στον υποψήφιο διδάκτορα. 

Αφού ολοκληρωθούν οι ερωτήσεις των μελών της 
επταμελούς εξεταστικής επιτροπής, και οι απαντήσεις 
του υποψηφίου, στη συνέχεια, η εξεταστική επιτροπή συ¬ 
νεδριάζει χωρίς την παρουσία τρίτων, κρίνει την εργασία 
ως προς την ποιότητα, την πληρότητα, την πρωτότυπη 
σκέψη και τη συμβολή της στην επιστήμη και με βάση 
αυτά τα κριτήρια την εγκρίνει με πλειοψηφία τουλάχι¬ 
στον πέντε (5) μελών (άρθρο 41, παρ. 3 του ν. 4485/2017) 
και αξιολογεί τη Διδακτορική Διατριβή με τους βαθμούς 
ΚΑΛΩΣ, ΛΙΑΝ ΚΑΛΩΣ ή ΑΡΙΣΤΑ. Για την απόφαση της η 
Επιτροπή συντάσσει Πρακτικό Αξιολόγησης. 

Σε περίπτωση κατά την οποία το πρακτικό φέρει 
υπογραφές τεσσάρων μελών της επταμελούς επιτρο¬ 
πής, και πέμπτο μέλος έχει υπογράψει την Εισηγητική 
Έκθεση, ο τίτλος θεωρείται ότι έχει χορηγηθεί εγκύρως 
(ν. 4186/2013, άρθρο 39, παρ. 18). 

Σε περίπτωση κατά την οποία κατά την κρίση η επτα- 
μελής επιτροπή κρίνει ότι η διατριβή χρήζει διορθώσεων, 
αυτό αναγράφεται στο Πρακτικό Αξιολόγησης και τα 
μέλη της επταμελούς, τα οποία έχουν να υποδείξουν 

διορθώσεις αναλαμβάνουν την υποχρέωση εντός δύο 
(2) εβδομάδων να αποστείλουν σε ηλεκτρονική μορ¬ 
φή στον Επιβλέποντα τις διορθώσεις με κοινοποίηση 
προς τον υποψήφιο. Ο υποψήφιος με την αρωγή του 
Επιβλέποντα διορθώνει τη διατριβή στα σημεία που του 
υποδείχθηκαν και στη συνέχεια ο Επιβλέπων συντάσσει 
βεβαίωση όπου αναφέρει ότι ο υποψήφιος ολοκλήρωσε 
τις διορθώσεις στην διατριβή του. Οι διορθώσεις των 
μελών της επταμελούς, καθώς και η βεβαίωση του Επι- 
βλέποντος ότι οι διορθώσεις έχουν γίνει στη διατριβή 
επισυνάπτονται στο Πρακτικό Αξιολόγησης, τα οποία 
κατατίθενται στη Γραμματεία του Τμήματος, ώστε να 
προχωρήσει η διαδικασία για την αναγόρευση του σε 
διδάκτορα. 

Αν ο υποψήφιος δεν προβεί στις απαραίτητες διορθώ¬ 
σεις και αλλαγές οι οποίες του έγιναν κατά την κρίση από 
μέλη της επταμελούς επιτροπής, ο Επιβλέπων ενημερώ¬ 
νει τη ΓραμματείατουΤμήματοςπερί αυτού και σταματά 
η διαδικασία για την αναγόρευση του υποψηφίου σε 
διδάκτορα. 

Σε περίπτωση που η επταμελής εξεταστική επιτροπή 
κρίνει ότι η διατριβή δεν βρίσκεται στο στάδιο της περά- 
τωσης διότι απαιτείται να γίνουν πολλές και σημαντικές 
διορθώσεις, η δε προφορική υποστήριξη της διατριβής 
εκ μέρους του υποψηφίου διδάκτορα δεν ήταν ικανο¬ 
ποιητική, έχει τη δυνατότητα να δώσει μία δεύτερη ευ¬ 
καιρία στον υποψήφιο εντός έτους, ώστε και ο ίδιος να 
προετοιμασθεί καλύτερα και να ολοκληρώσει τις πολλές 
και σημαντικές διορθώσεις που πρέπει να γίνουν στο 
κείμενο της διατριβής. Εάν ο υποψήφιος μετά την πα¬ 
ρέλευση έτους δεν έχει ολοκληρώσει τις διορθώσεις η 
επταμελής εξεταστική επιτροπή δεν κάνει αποδεκτή τη 
διατριβή του και ο υποψήφιος διδάκτορας διαγράφεται 
από τα μητρώα υποψηφίων διδακτόρων. 

Αναφορά μελών επιτροπών στη Διδακτορική Διατρι¬ 
βή: Στο εσώφυλλο κάθε κατατιθέμενης και εγκρινόμενης 
διδακτορικής διατριβής μνημονεύεται σε εμφανές ση¬ 
μείο η σύνθεση της τριμελούς συμβουλευτικής επιτρο¬ 
πής, καθώς και της επταμελούς εξεταστικής επιτροπής 
της διατριβής. 

Σε περίπτωση αφυπηρέτησης επιβλέποντος ή μελών 
της τριμελούς συμβουλευτικής επιτροπής αναφέρεται 
η αρχική σύνθεση της επιτροπής πριν από την αντικα¬ 
τάσταση τους και στη συνέχεια μνημονεύεται η αντικα¬ 
τάσταση του επιβλέποντος ή των μελών της τριμελούς 
και αναφέρεται η σύνθεση της επταμελούς εξεταστικής 
επιτροπής. 

Άρθρο 10 

Αναγόρευση - Καθομολόγηση Διδακτόρων 

Ο υποψήφιος υποβάλλει αίτηση προς τη Γραμματεία 
του Τμήματος για την αναγόρευση του σε διδάκτορα και 
την καθομολόγησή του. Μαζί με την αίτηση καταθέτει 
τη διατριβή στη ΓραμματείατουΤμήματος σε έντυπη και 
ηλεκτρονική μορφή. 

Στη συνέχεια καταθέτει τη διατριβή στο Ψηφιακό Απο- 
θετήριο "Πέργαμος", στο Εθνικό ΚέντροΤεκμηρίωσης σε 
έντυπη και ηλεκτρονική μορφή και στην Εθνική Βιβλι¬ 
οθήκη της Ελλάδος σε έντυπη και ηλεκτρονική μορφή 
(ν. 3149/2003, άρθρο 12, παρ. 7.α και 9). 


Η διαδικασία αναγόρευσης - καθομολόγησης - απονο¬ 
μής του Διδακτορικού Διπλώματος έχει ως ακολούθως: 

- Η Γραμματεία εγγράφει στα θέματα Ημερήσιας Διά¬ 
ταξης της Συνέλευσης του Τμήματος τις προβλεπόμενες 
ορκωμοσίες. Πριν την έναρξη της Συνέλευσης ενώπιον 
των μελών της Συνέλευσης του Τμήματος Κοινωνικής 
Θεολογίας ο υποψήφιος καλείται από τον Πρύτανη ή 
τον εκπρόσωπο του Πρύτανη, ο οποίος μπορεί να είναι 
ο Κοσμήτωρ της Σχολής ή ο Πρόεδρος του Τμήματος, 
να αναγνώσει την καθομολόγησή αναγορευομένου. Με 
την ολοκλήρωση της Καθομολόγησης ολοκληρώνεται η 
απονομή του Διδακτορικού Διπλώματος στον υποψήφιο 
διδάκτορα. 

- Για τους ετερόδοξους και ετερόθρησκους προβλέ- 
πεται ειδική Καθομολόγηση. 

Άρθρο 11 

Πνευματικά Δικαιώματα 

Η έρευνα, που πραγματοποιείται στο πλαίσιο της διδα¬ 
κτορικής διατριβής, αποβλέπει πρωτίστως στην εκπαί¬ 
δευση του υποψήφιου διδάκτορα και στην απόκτηση 
ερευνητικής εμπειρίας που απαιτείται για την απονομή 
του διδακτορικού τίτλου, καθώς και για την περαιτέρω 
σταδιοδρομία του. 

Η εκπόνηση διδακτορικής διατριβής, λόγω της φύ¬ 
σης της, μπορεί να εντάσσεται σε συνεχόμενες και πολ¬ 
λές φορές μακροχρόνιες έρευνες που διεξάγονται από 
ερευνητικές μονάδες και επιστημονικούς υπευθύνους σε 
συγκεκριμένο τομέα της επιστήμης, συχνά στο πλαίσιο 
ερευνητικών προγραμμάτων. 

Ο συγγραφέας της διδακτορικής διατριβής είναι ο 
δικαιούχος του περιουσιακού και ηθικού δικαιώματος 
πνευματικής ιδιοκτησίας, του περιεχομένου της διατρι- 
βήςτου, σύμφωνα με το ν. 2121/1993, όπως ισχύει. 

Τα δικαιώματα βιομηχανικής ιδιοκτησίας (π.χ. εφευ¬ 
ρέσεις), που ενδεχομένως προκύψουν από τα αποτελέ¬ 
σματα της έρευνας της διδακτορικής διατριβής, ανήκουν 
τόσο στον διδάκτορα όσο και στον επιβλέποντα καθηγη¬ 
τή ή και σε άλλους ερευνητές που μετέχουν στην ερευνη¬ 
τική ομάδα, σύμφωνα με την ισχύουσα νομοθεσία. Δικαι¬ 
ώματα διανοητικής ιδιοκτησίας που προκύπτουν μετά 
το πέρας της Δ.Δ. λόγω της συνέχισης της αντίστοιχης 
έρευνας στο εργαστήριο ανήκουν αποκλειστικά στον 
επιστημονικό υπεύθυνο αυτής της φάσης της έρευνας ή 
και σε άλλους ερευνητές. Για τα θέματα αυτά μπορεί να 
υπογράφει σύμβαση μεταξύ των μερών σε οποιοδήποτε 
στάδιο της έρευνας. 

Άρθρο 12 

Διαγραφή Υποψήφιων Διδακτόρων 

Η Συνέλευση του Τμήματος Κοινωνικής Θεολογίας, 
μετά την εισήγηση κατά πλειοψηφία της τριμελούς 
συμβουλευτικής επιτροπής, δύναται να αποφασίσει τη 
διαγραφή υποψηφίων διδακτόρων εάν: 

- δεν ανανεώσουν την ετήσια εγγραφή τους, 

- η πρόοδος τους κρίνεται ανεπαρκής ή στάσιμη, 

- έχουν αναιτιολόγητα διακόψει το έργο της εκπόνησης 
της Διατριβής, 

- δεν υποβάλλουν ετήσια αναλυτικά υπομνήματα σχε¬ 
τικά με την πρόοδο της διατριβής τους, 

- υπερβούν τη μεγίστη χρονική διάρκεια εκπόνησης 
διδακτορικής διατριβής, όπως ορίζεται στον παρόντα 
Κανονισμό, 

- έχουν παραβιάσει τις κείμενες διατάξεις όσον αφορά 
την αντιμετώπιση πειθαρχικών παραπτωμάτων από τα 
αρμόδια πειθαρχικά όργανα, 

- αυτοδίκαια κατόπιν αιτήσεως των υποψηφίων διδα¬ 
κτόρων, 

- εάν στην υπό σύνταξη διατριβή εντοπισθεί λογοκλοπή, 

- προβαίνουν σε δράσεις οι οποίες ζημιώνουν ή εκθέ¬ 
τουν το Τμήμα, την Σχολή και το Εθνικό και Καποδιστρι- 
ακό Πανεπιστήμιο Αθηνών. 

Άρθρο 13 

Εκπόνηση Διδακτορικής Διατριβής 
με Συνεπίβλεψη 

ΤοΤμήμα Κοινωνικής Θεολογίαςτου ΕΚΠΑ μπορεί να 
συνεργάζεται με ερευνητικά κέντρα και ινστιτούτα της 
ημεδαπής για την εκπόνηση Διδακτορικής Διατριβής με 
συνεπίβλεψη, εφόσον πληρούνται οι προϋποθέσεις που 
προβλέπει το άρθρο 43, παρ. 3 του ν. 4485/2017. 

Τη διοικητική ευθύνη αναλαμβάνει ένα από τα συνερ- 
γαζόμενα ιδρύματα, ορίζεται ένας επιβλέπων από κάθε 
συνεργαζόμενο ίδρυμα/φορέα και η εκπόνηση της δια¬ 
τριβής διαρκεί τουλάχιστον τρία (3) έτη από τον ορισμό 
των επιβλεπόντων μελών ΔΕΠ/ερευνητών. 

Τα σχετικά με τη διαδικασία εκπόνησης της διατρι¬ 
βής, από την επιλογή του υποψηφίου διδάκτορα έως και 
την απονομή διδακτορικού τίτλου, η χορήγηση ενιαίου 
ή χωριστού τίτλου σε περίπτωση συνεργασίας μεταξύ 
ιδρυμάτων, προβλέπονται στο οικείο Ειδικό Πρωτόκολλο 
Συνεργασίας (ΕΠΣ) που καταρτίζεται από τα συνεργα- 
ζόμεναΤμήματα/φορείς και εγκρίνεται από τις συγκλή¬ 
τους των συνεργαζομένων ΑΕΙ και τα συλλογικά όργα¬ 
να διοίκησης των ερευνητικών κέντρων (παρ. 3, άρ. 43, 
ν. 4485/2017). 

Για την εκπόνηση διδακτορικής διατριβής με συνεπί¬ 
βλεψη με αναγνωρισμένα ως ομοταγή ιδρύματα ή ερευ¬ 
νητικά κέντρα ή ινστιτούτα της αλλοδαπής ακολουθείται 
σχετική υπουργική απόφαση. 


Άρθρο 14 

Μεταβατικές Διατάξεις 

Οι διατάξεις του ν. 4485/2017 εφαρμόζονται και για 
τους/τις Υ.Δ. που έχουν γίνει δεκτοί/ές πριν από την έναρ¬ 
ξη ισχύος του, εφόσον δεν έχει οριστεί, κατά την έναρξη 
της ισχύος του, η επταμελής εξεταστική επιτροπή του άρ¬ 
θρου 41 του νόμου (άρθρο 85, παρ. 5 του ν. 4485/2017). 

Ορίζεται ως προθεσμία ανώτατης διάρκειας εκπόνη¬ 
σης διδακτορικής διατριβής για τους υποψήφιους διδά¬ 
κτορες που υπάγονται στην ανωτέρω κατηγορία τα έξι 
(6) έτη από την ημερομηνία κατάθεσηςτου θέματοςτης 
διδακτορικής διατριβής. 

Αν υπάρχουν υποψήφιοι διδάκτορες για τους οποίους 
έχει εκπνεύσει το χρονικό διάστημα των έξι (6) ετών από 
την ημερομηνία κατάθεσηςτου θέματοςτης διδακτορι¬ 
κής διατριβής χωρίς να ολοκληρώσουν τη σύνταξη της 
διατριβής τους, υποχρεούνται να έχουν ολοκληρώσει τη 
σύνταξη της διατριβής το αργότερο μέσα στην επόμενη 
τριετία. 

Για κάθε θέμα που αφορά τις σπουδές για εκπόνηση 
διδακτορικής διατριβής και δεν προβλέπεται στον παρό¬ 
ντα Κανονισμό, αποκλειστικά αρμόδια είναι η Συνέλευση 
του Τμήματος, η οποία και θα επιλύει τα αναφυόμενα 
ζητήματα. 

Ο Κανονισμός Διδακτορικών Σπουδών του Τμήματος 
εγκρίνεται με απόφαση της Συνέλευσης του Τμήμα¬ 
τος, εγκρίνεται από τη Σύγκλητο, δημοσιεύεται σε ΦΕΚ 
(Φύλλο Εφημερίδας της Κυβερνήσεως), αναρτάται στο 
διαδικτυακό τόπο του Τμήματος και κοινοποιείται στο 
Υπουργείο Παιδείας, Έρευνας και Θρησκευμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαρτίου 2018 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 

=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 

























